**Vitālijs Pavlovs** (s. 17. kesäkuuta 1989 Riika, Latvian SNT, Neuvostoliitto) on latvialainen jääkiekkoilija, joka pelaa KHL-joukkue Dinamo Riiassa. Isokokoinen Pavlovs pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu ketteryys ja taitotaso. Pavlovsin heikkouksiin kuuluu ajoittainen laiska kiekoton pelaaminen sekä ailahtelevuus.

Ura
---

### Seuraura

Pavlovs pelasi ensimmäiset ottelunsa Latvian pääsarjassa SK Riika/LSPA:n riveissä kaudella 2007–2008. Kaudeksi 2008–2009 hän siirtyi DHK Latgalen riveihin pelaamaan Valko-Venäjän Ekstraligaa. Kaksi seuraavaa kautta Pavlovs pelasi samaa sarjaa HK Liepājas Metalurgsin riveissä. Hän edusti latvialaisseuroja kahtena kautena myös niiden kakkosjoukkueissa, jotka pelasivat Latvian pääsarjaa. Pavlovs voitti Liepājassa Latvian-mestaruuden keväällä 2011. Kauden 2011–2012 hän pelasi Kazakstanin mestaruussarjaa Beibarys Atırawin riveissä. Pavlovs edusti Continental Cupissa Liepājaa kaudella 2010–2011 ja Atırawia kaudella 2011–2012.

Elokuussa 2012 Pavlos teki kaksivuotisen KHL-sopimuksen Dinamo Riian kanssa. Samassa kuussa hänet ja Mārtiņš Jakovļevs lainattiin koko kauden 2012–2013 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Pavlovs valittiin syksyllä 2012 Pohjoisen joukkueeseen Mestis Hockey Dayn tähdistöotteluun, mutta jätti tapahtuman väliin edustettuaan tuolloin Latvian maajoukkuetta. Hän oli Jokipoikien kärkihyökkääjä tehtyään 22 ottelussa 18 tehopistettä, kunnes Pavlovs siirtyi joulukuussa KHL:ään ja Dinamo Riian vahvuuteen paikkaamaan loukkaantumisia. Hänen oli aluksi tarkoitus viettää siellä loppuvuosi, mutta Pavlovsin paluu Jokipoikiin venyi useaan otteeseen. Hän jäi lopulta loppukaudeksi Riikaan, jossa Pavlovs teki yhteensä 15 runkosarjaottelussa yhden syöttöpisteen. Joukkue jäi pudotuspelien ulkopuolella, joten Dinamo pelasi Nadežda Cup -turnauksessa, jonka joukkue voitti. Pavlovs sai siinä 13 ottelussa tililleen tehot 4+5=9.

Ensimmäisellä kokonaisella KHL-kaudellaan 2013–2014 Pavlovs teki 50 runkosarjaottelussa tehot 6+8=14. Lokakuussa 2014 hän siirtyi loppukauden 2014–2015 kattavalla sopimuksella Pohjois-Amerikkaan ja ECHL-joukkue Colorado Eaglesin paitaan oltuaan alkukauden vapaana agenttina. Pavlovs oli 17 osumallaan joukkueen kolmanneksi paras maalintekijä Darryl Bootlandin kanssa. Lokakuussa 2015 hän palasi taas vuoden mittaisella sopimuksella Dinamo Riikaan oltuaan ilman sopimusta alkukauden 2015–2016.

### Maajoukkueura

Pavlovs edusti Latviaa vuoden 2013 MM-kilpailuissa sekä Sotšin olympiakisojen karsinnoissa. Latvia voitti jälkimmäisenä mainitun turnauksen E-lohkon ja sai paikan olympiakisoihin. Hän pelasi myös varsinaisessa olympiaturnauksessa, mutta Latvian kisojen viimeiseksi jääneen puolivälieräottelun jälkeen Pavlovs jäi kuitenkin kiinni dopingin käytöstä annettuaan positiivisen näytteen metyyliheksaaniamiinin käytöstä. Hän kertoi käyttäneensä ravinnetta koko kauden ajan seurajoukkueensa Dinamo Riian lääkärin suosituksesta. IIHF langetti huhtikuussa 2014 Pavlovsille lopulta 18 kuukauden pelikiellon. Latvian joukkueesta positiivisen doping-näytteen antoi myös Ralfs Freibergs, mutta Latvia sai kuitenkin pitää turnauksen kahdeksannen sijansa.

Pavlovs pelasi myös alle 20-vuotiaiden MM-kilpailuissa vuosina 2008 ja 2009. Noista ensimmäisessä turnauksessa Latvia pelasi I-divisioonassa, jonka B-lohkon mestaruuden joukkue voitti. Pavlovs pelasi myös alle 18-vuotiaiden MM-kilpailuissa vuonna 2007.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 |  |  |  |  |  |  |  |  |  |  |  |  | U18 | 6 | 0 | 1 | 1 | 2 |
| 2007–2008 | SK Riika/LSPA | Latvia | 44 | 5 | 6 | 11 | 26 | – | – | – | – | – | JMMd1 | 5 | 0 | 0 | 0 | 0 |
| 2008–2009 | DHK Latgale | BXL | 45 | 7 | 10 | 17 | 52 | – | – | – | – | – | JMM | 6 | 1 | 1 | 2 | 29 |
|  | DHK Latgale-2 | Latvia | 10 | 6 | 2 | 8 | 14 | – | – | – | – | – |
| 2009–2010 | HK Liepājas Metalurgs | BXL | 49 | 4 | 7 | 11 | 28 | – | – | – | – | – |
| 2010–2011 | HK Liepājas Metalurgs | BXL | 46 | 9 | 6 | 15 | 34 | 3 | 0 | 0 | 0 | 6 |
|  | HK Liepājas Metalurgs-2 | Latvia | 6 | 6 | 3 | 9 | 0 | – | – | – | – | – |
| 2011–2012 | Beibarys Atıraw | Kazakstan | 38 | 10 | 9 | 19 | 18 | 13 | 2 | 4 | 6 | 14 |
| 2012–2013 | Jokipojat | Mestis | 22 | 8 | 10 | 18 | 39 | – | – | – | – | – | OQ | 3 | 0 | 0 | 0 | 0 |
|  | Dinamo Riika | KHL | 15 | 0 | 1 | 1 | 8 | – | – | – | – | – | MM | 6 | 0 | 0 | 0 | 2 |
| 2013–2014 | Dinamo Riika | KHL | 50 | 6 | 8 | 14 | 28 | – | – | – | – | – | OK | 5 | 0 | 1 | 1 | 0 |
| 2014–2015 | Colorado Eagles | ECHL | 71 | 17 | 17 | 34 | 29 | 7 | 2 | 1 | 3 | 2 |
| 2015–2016 | Dinamo Riika | KHL | 34 | 6 | 3 | 9 | 16 | – | – | – | – | – | MM | 7 | 0 | 0 | 0 | 2 |
| 2016–2017 | Dinamo Riika | KHL | 53 | 0 | 4 | 4 | 24 | – | – | – | – | – | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 0 |
| 2017–2018 | Dinamo Riika | KHL | 34 | 1 | 1 | 2 | 14 | – | – | – | – | – | MM | 8 | 0 | 0 | 0 | 2 |
| 2018–2019 | Dinamo Riika | KHL | 61 | 2 | 4 | 6 | 21 | – | – | – | – | – |
| 2019–2020 | Dinamo Riika | KHL | 34 | 4 | 1 | 5 | 26 | – | – | – | – | – |
| 2020–2021 | Olimp Riika | Latvia | 8 | 2 | 4 | 6 | 2 | – | – | – | – | – |
|  | Dornbirner EC | ICEHL | 12 | 0 | 4 | 4 | 6 | 6 | 1 | 1 | 2 | 2 |
| 2021–2022 | JKH GKS Jastrzębie | Puola | 39 | 11 | 24 | 35 | 69 | 15 | 2 | 7 | 9 | 22 |
| 2022–2023 | JKH GKS Jastrzębie | Puola | 1 | 0 | 0 | 0 | 0 | – | – | – | – | – |
|  | HK Dukla Michalovce | SloEL | 33 | 7 | 8 | 15 | 30 | 11 | 0 | 3 | 3 | 6 |
| 7 kautta | yhteensä | KHL | 281 | 19 | 22 | 41 | 137 | – | – | – | – | – |
| 5 kautta | yhteensä | Latvia | 65 | 19 | 15 | 34 | 32 | 26 | 11 | 7 | 18 | 26 |
| 3 kautta | yhteensä | BXL | 140 | 20 | 23 | 43 | 114 | 3 | 0 | 0 | 0 | 6 |
| 2 kautta | yhteensä | Puola | 40 | 11 | 24 | 35 | 69 | 15 | 2 | 7 | 9 | 22 |

Lähteet
-------

* Vitālijs Pavlovs The Internet Hockey Databasessa (englanniksi)
* Vitālijs Pavlovs *Elite Prospects*. Everysport Media Group AB.  (englanniksi)

### Viitteet

1. ↑  Vitalijs Pavlovs – Jatkoaika.com – Kaikki jääkiekosta
2. 1 2  Vitālijs Pavlovs *Elite Prospects*. Everysport Media Group AB.  (englanniksi)
3. ↑  Brože, Ulvis: Skvorcovam un Pavlovam divvirzienu līgums ar "Dinamo"  9.8.2012. Sportacentrs.com. Viitattu 29.8.2012. (latviaksi)
4. ↑  Jokipojat ja Dinamo Riika yhteistyöhön  16.8.2012. Jatkoaika.com. Viitattu 29.8.2012.
5. ↑  Mestiksen tähdistövalinnat nimetty  1.11.2012. Jatkoaika.com. Viitattu 24.11.2012.
6. ↑  Pavlovs loppuvuoden Dinamon mukana  1.12.2012. Jatkoaika.com. Viitattu 10.3.2013.
7. ↑  Vitālijs Pavlovs pievienojas DINAMO RĪGA  3.12.2012. Dinamo Rīga.  Arkistoitu 15.2.2013. Viitattu 10.3.2013. (latviaksi)
8. ↑  Pavlovs ei palaa Jokipoikiin  31.1.2013. Jatkoaika.com. Viitattu 10.3.2013.
9. ↑  Eagles Ink Former KHL Forward Pavlovs  1.10.2014. WINDSOR, Colo.:  Colorado Eagles.  Arkistoitu 6.10.2014. Viitattu 2.10.2014. (englanniksi)
10. ↑  Vitālijs Pavlovs The Internet Hockey Databasessa (englanniksi)
11. ↑  Трансферные новости *khl.ru*.  1.10.2015. КХЛ. Viitattu 27.12.2015. (venäjäksi)
12. ↑  Miesten olympiajääkiekossa ensimmäinen doping-käry  22.2.2014. Jatkoaika.com. Viitattu 22.7.2014.
13. ↑  Latvialaiskiekkoilijalle 1,5 vuoden pelikielto dopingin vuoksi  29.4.2014. Turun Sanomat. Viitattu 22.7.2014.